Coffea canephora

Ang ***Coffea canephora*** (lalo na ang ***C. canephora var. robusta***, na mas laganap sa pagtatanim kaya't kadalasang tinatawag lamang na ***Coffea robusta***, o karaniwang **kapeng robusta**) ay isang uri ng halamang kape na nagmula sa gitna at kanlurang bahagi ng sub-Saharyanang Aprika. Isa itong espesye ng halamang namumulaklak sa pamilyang Rubiaceae. Bagama't malawak na kilala bilang *Coffea robusta*, ang halaman ay siyentipikong kinikilala bilang *Coffea canephora*, na may dalawang pangunahing uri: *robusta* at *nganda*.

Kumakatawan ang *Coffea robusta* ng 40% hanggang 45% ng pandaigdigang produksiyon ng kape, at *Coffea arabica* ang bumubuo sa karamihan ng natitirang bahagi. May ilang pagkakaiba sa komposisyon ng mga butil ng kape mula sa C. arabica at C. robusta. Ang mga butil mula sa *C. robusta* ay may mas mababang asididad, mas matinding kapaitan, at mas makahoy at di-gaanong prutas na lasa kumpara sa mga butil ng *C. arabica.* Ginagamit ang karamihan nito para sa agarang kape.

## Paglalarawan 
thumb| Kumpol-kumpol ng mga bulaklak ng kapeng Robusta
Ang robusta ay isang espesye ng halamang namumulaklak sa pamilyang Rubiaceae. Bagama't malawak na kilala sa katawagang *Coffea robusta*, ang halaman ay kasalukuyang kinikilala sa agham bilang *Coffea canephora*, na may dalawang pangunahing uri: *C. c. robusta* at *C. c. nganda*. at mas kaunti namang asukal (3-7% kumpara sa 6-9% ng arabika). Dahil hindi ito gaanong tinatablan ng mga peste at sakit kumpara sa arabika, mas kaunti ang kinakailangang herbisidyo at pestisidyo.

## Katutubong distribusyon 
Katutubong tumutubo ang *C. canephora* sa Kanluran at Gitnang Aprika mula Liberya hanggang Tansanya, at patimog sa Angola. Hindi ito kinilala bilang isang espesye ng *Coffea* hanggang noong 1897, mahigit isang daang taon matapos makilala ang *Coffea arabica*. Noong 1927, may natuklasang hibrido ng robusta at arabika sa Timor. Kalaunan, ginamit ang lahing ito sa pagpaparami ng mga halaman na lumalaban sa kalawang ng kape.

## Paglinang at paggamit 
Ang robusta ay may pinagmulan sa gitna at kanlurang bahagi ng sub-Saharyanong Aprika.  at hindi gaanong madaling kapitan ng sakit kumpara sa arabika. Kumakatawan ito sa 43% ng pandaigdigang produksiyon ng kape, kung saan bumubuo ang arabika sa natitira, maliban sa 1.5% na kinakatawan ng *Coffea liberica*.

Kadalasang itinatanim ito sa Biyetnam, kung saan ipinakilala ito ng mga kolonistang Pranses noong huling bahagi ng ika-19 na siglo. Gayunman, itinatanim din ito sa Indiya, Aprika, at sa Brasil, kung saan malawak na nililinang ang uring *conilon*. Ang Biyetnam, na pangunahing nagtatanim ng robusta, ay naging pinakamalaking tagaluwas ng kapeng robusta sa buong mundo, na bumubuo sa higit sa 40% ng kabuuang produksiyon. Ang binusang butil ng robusta ay gumagawa ng matapang at buong-katawang kape na may natatanging malupang lasa, ngunit karaniwang mas mapait kaysa sa arabika dahil sa nilalaman nitong pirasina.

## Galeriya

Talaksan:Coffee Singnally Coorg Jun24 A7CR 01495.jpg|Mga palumpong na Robusta sa Kodagu
Talaksan:Flowers Closeup Coffee Robusta Suntikoppa Apr24 A7C 10826.jpg|Malapitang larawan ng mga bulaklak
Talaksan:Canephora.jpg|Hilaw na (o 'berdeng') butil ng robusta
Talaksan:Coffee drying traditional Indonesia.jpg|Tradisyonal na pagpapatuyo ng mga butil ng kape sa Kalibaru, Indonesya

## Tingnan din 
**Coffea arabica*

## Mga sanggunian